Jarama

Jarama er ei elv sentralt i Spania og ei av sideelvane til Tajo. Ho renn frå nord til sør og passerer aust for Madrid. Ho munnar ut i Tajo i Aranjuez. Manzanares er ei av sideelvane til Jarama.

 Den spanske borgarkrigen 

Under den spanske borgarkrigen ved Paracuellos del Jarama vart om lag 1000 fascistfangar drepne av den republikanske militsen under slaget ved Madrid (8.-9. november 1936). Det er omstridd om Santiago Carrillo, kommunistleiaren i Madrid, gav ordre om desse avrettingane eller ikkje, sjølv om dei vart utført under hans leiing.Ian Gibson, «Paracuellos. Cómo fue». 1983, Plaza y Janés. Barcelona.César Vidal Manzanares, «Paracuellos-Katyn: Un ensayo sobre el genocidio de la izquierda». 2005, Libroslibres ISBN 84-96088-32-4. Han har sidan nekta for dette.Entrevista con Santiago Carrillo. elmundo.es. 24. november 2000..

Jarama var åstad for intense kampar under slaget ved Jarama i 1937. Nasjonaliststyrkar kryssa elva i eit forsøk på å avskjere hovudvegen mellom Madrid og Valencia og isolere den republikanske hovudstaden. Nasjonaliststyrkane leia av den spanske framandlegionen og marokkanske soldatar (Regulares) i den afrikanske armeen vart møtt av styrkar frå Republikken, inkludert den 15. internasjonale brigaden. Den 15. brigaden bestod av både britiske og amerikanske frivillige. Trass store tap klarte republikanarane å stoppe nasjonalistane like før dei nådde målet sitt. Det følgde ein periode med skyttargravskrig før fronten stabiliserte seg. Slaget kosta begge sider totalt opp mot 45 000 liv. 

 Kjelder 
 Denne artikkelen bygger på «Jarama» frå , den 9. mai 2009. 
 oppgav desse kjeldene:

Kategori:Elvar i Spania
Kategori:Massakrar i Spania